
                 30.11.2011. a  nr  ...

Projekteerimistingimuste määramine

(Kulgu tn 5 asuvast alajaamast nr 264 kuni Kulgu tn 17  krundini maakaabelliini ja liitumiskilbi projekteerimine)

1. ASJAOLUD JA MENETLUSE KÄIK
07.11.2011. a OÜ VKG Elektrivõrgud,  registrikood 10855041, asukoht Paul Kerese tn 11, keda esindab volitatud isik Hillar Sumberg, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kulgu tn 5 asuvast alajaamast nr 264 kuni Kulgu tn 17  krundini maakaabelliini ehitusprojekti koostamiseks. Projekteeritav maakaabelliin  ja liitumiskilp kuuluvad OÜ VKG Elektrivõrkudele ning asuvad reformimata riigimaal. 

2. ÕIGUSLIKUD ALUSED
2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2 Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.

3. OTSUS

Määrata projekteerimistingimused Kulgu tn 5 asuvast alajaamast nr 264 kuni Kulgu tn 17  krundini maakaabelliini ehitusprojekti koostamiseks järgnevalt:       
	3.1 ÜLDANDMED



	3.1.1  Tellija


	OÜ VKG Elektrivõrgud,  registrikood 10855041
Paul Kerese tn 11, 20309 Narva   

	3.1.2  Asukoht                                         
	Kulgu tn 5, Kulgu tänav, Kulgu tn 17

	3.1.3  Käesolevad projekteerimistingimused on kehtivad kuni 30.11.2013. a

	3.1.4  Projekteerimistingimuste koostamise alus:     

          Projekteerimistingimuste 07.11.2011. a taotlus nr 8906/1-14, Hillar Sumberg;

	3.2 PROJEKTEERIMISE EESMÄRK




Projekti koostamise eesmärgiks on Kulgu tn 17  krundi tarbeks maakaabelliini ja liitumiskilbi projekteerimine.

	3.3 ÜLDNÕUDED




3.3.1 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt.

3.3.2 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

-   EVS 843:2003 “Linnatänavad”;

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

-  EVS 907:2010 „Rajatise ehitusprojekt”;
-  Elektriohutusseadus1.

3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500, mis on kooskõlastatud geodeesia spetsialisti poolt.
3.3.3 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.4 Projekt peab olema heaks kiidetud kõigil ehitusseadusega ja projekteerimistingimustega ettenähtud juhtudel.

3.3.5 Narva Linnavalitsuse poolt väljastatud projekteerimistingimused lisada projekti kausta.
3.3.6 Esitada Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes, maksimaalselt kolmes identselt komplekteeritud eksemplaris. 
	3.4  ARHITEKTUURSED JA LINNAEHITUSLIKUD TINGIMUSED


3.4.1 Kaabli paigutamise minimaalne sügavus: normikohane 

3.4.2 Kaabli, hoonete, rajatiste ja puude vahelised minimaalsed kujad: normikohased.

3.4.3 Tehnovõrkude vaheline minimaalne kuja: normikohane.

3.4.4 Ette näha kõigi olemasolevate tehnovõrkude korrasolek ja kaitse.

3.4.5 Jäätmekäitlus: lahendada projekti mahus territooriumi heakorrastamine.

3.4.6 Muud nõuded: vastavalt OÜ VKG Elektrivõrkude poolt väljastatud projekteerimisülesandele.

3.4.7 Asendiplaan: näidata säilitavad ja likvideeritavad puud, olemasolevad, rekonstrueeritavad, projekteeritavad ja likvideeritavad rajatised jne.

3.4.8 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.

3.4.9 Konstruktiivne projektiosa: esitada Eesti Standarditega ettenähtud mahus.
3.4.10 Ehitustööde käigus rikutud katete taastamine esitada identselt ehitusele eelnevale olemasolevale olukorrale. 
	3.5  INSENERTEHNILISED ERITINGIMUSED



Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Taotleda Ida-Viru Maavalitsuselt omandile isikliku kasutusõiguse seadmist.
3.6.2 Taotleda kinnistute omanikelt kaabelliinide rajamiseks maakasutusõiguse seadmist.
3.6.3 Projekti koosseisus esitada kinnitus tehnorajatise omandiõiguse kohta.
	3.7 KOOSKÕLASTUSED




3.7.1   Tehnovõrkude valdajad.
3.7.2   Kinnistute omanikud ja kaasomanikud.
3.7.3   Narva Linnavalitsuse Linnavara- ja Majandusamet.

3.7.4   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2  
Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

